**СЪДЪРЖАНИЕ НА ДОКУМЕНТАЦИЯТА ЗА обществена поръчка по ЧЛ. 20, АЛ. 2, Т. 2** - **ПУБЛИЧНО СЪСТЕЗАНИЕ С предмет:**

**“Доставка на канцеларски материали за срок от 36 месеца за нуждите на ТП ДГС-Берковица”**

**по обособени позиции:**

**А.Указания за подготовка на офертите;**

**Б.Технически спецификация**

**В.Образци на документи:**

* Опис на представените документи – **Образец №1;**
* Заявление за участие – **Образец №2;**
* Единен европейски документ за обществени поръчки (ЕЕДОП) за участника в съответствие с изискванията на закона и условията на възложителя, а когато е приложимо - ЕЕДОП за всеки от участниците в обединението, което не е юридическо лице, за всеки подизпълнител и за всяко трето лице, чиито ресурси ще бъдат ангажирани в изпълнението на поръчката - **Образец №3;**
* Декларация по чл. 6, ал. 2 от Закона за мерките срещу изпирането на пари**;**  **Образец №4;**
* Декларация за съгласие с клаузите на приложения проект на договор -**Образец №5;**
* Декларация за срока на валидност на офертата - **Образец №6;**
* Декларация по чл. 12, ал. 5 и 6 от ЗОП - - попълва се само от участници, регистрирани като специализирани предприятия или кооперации на хора с увреждания - **Образец №7;**
* Предложение за изпълнение на поръчката трябва да включва попълнен и подписан - **Образец №8; /оригинал /**
* „Ценово предложение“ **-** попълнен и подписан **Образец №9; /оригинал.**
* Проект на договор -образец 10

**А.Указания за подготовка на офертите;**

І.. Предмет на поръчката

“Доставка на канцеларски материали за срок от 36 месеца за нуждите на ТП ДГС-Берковица”

І.1.. Поръчката е обособена в две позиции:

**обособена позиция № 1** “Доставка на канцеларски материали за срок от 36 месеца за нуждите на ТП ДГС-Берковица” , включени в списъка по чл. 12, ал. 1, т. 1 от ЗОП

**обособена позиция № 2** “Доставка на канцеларски материали за срок от 36 месеца за нуждите на ТП ДГС-Берковица”

І.2. **CPV код:** 30192000 – принадлежности за офиса

І.3. Договорът е за срок от *36/тридесет и шест/ месеца*, считано от датата на подписването му от двете страни или до *достигане на общата стойност на договора, което от двете събития настъпи по-рано.*

#### I.4. Уникален номер на поръчката: 20180514yacL9468956

**ІІ.Предназначение на документацията за участие в процедура за възлагане на обществена поръчка** **чрез публично състезание:**

Директорът на ТП ДГС-Берковица, в качеството си на възложител ще проведе процедура по реда на ЗОП- Публично състезание за възлагане на обществена поръчка по чл.20, ал.2, т.2, във връзка с чл.18, ал.1, т.12 от ЗОП

Настоящите указания за участие в обществената поръчка са разработени и са част от документацията за обществена поръчка съгласно чл. 31, ал. 1 от ЗОП

Настоящата документация съдържа информация, която дава възможност на потенциалните изпълнители да се запознаят с предмета на поръчката и условията за нейното изпълнение, условията за участие, изисквания към кандидатите и процедурата по провеждането й.

ІІІ. Правно основание за възлагане на поръчката

ІІІ.1. Възложителят обявява настоящата процедура за възлагане на обществена поръчка на основание чл. 18, ал. 1, т. 12 във връзка с чл. 20, ал. 2, т. 2 от ЗОП.

ІІІ.2 За нерегламентираните в настоящите указания условия по провеждането и възлагането на поръчката, се прилагат разпоредбите на Закона за обществените поръчки (ЗОП), Правилника за прилагане на закона за обществените поръчки (ППЗОП) и приложимите подзаконови, национални и международни нормативни актове съобразно предмета на поръчката.

ІV. **Мотиви за разделяне на обществената поръчка на обособени позиции:**

Настоящата поръчка включва две обособени позиции.

**обособена позиция № 1** „Доставка на канцеларски материали за нуждите на ТП **ДГС-Берковица** “, включени в списъка по чл. 12, ал, 1, т. 1 от ЗОП.

обособена позиция № 2 Доставка на канцеларски материали за нуждите на ТП **ДГС-Берковица** “

Ръководейки се от разпоредбите на чл.80, ал.1от ППЗОП, възложителят е длъжен да отдели тези части, които са включени в списъка по чл.12 ал.1, т1 от ЗОП. Налице е възможност за прилагане на чл.46 от ЗОП, а именно разделяне на настоящата обществена поръчка на обособени позиции, като се вземе предвид, че всяка от позициите съставлява такава част от предмета на поръчката, който е систематически свързан с другата позиция. Разделянето на обществената поръчка и възлагането й на обособени позиции е целесъобразно, обосновано и ще доведе до спестяване на ресурси и време.

Участниците могат да подават оферти за една или две обособени позиции. Когато участник подава оферта за повече от една обособена позиция, в опаковката по чл.47, ал.2 от ППЗОП за всяка от позициите се представят поотделно комплектовани документи по чл. 39, ал.3 т.1 от ППЗОП и отделни непрозрачни пликове с надпис „ Предлагани ценови параметри”, с посочване на позицията, за която се отнасят.

***В настоящата процедура за възлагане на поръчката по Обособена позиция № 1 могат да участват и други заинтересовани лица, но офертите им ще бъдат разгледани само, ако няма допуснати оферти на специализирани предприятия или кооперации на хора с увреждания или за стопански субекти,* *чиято* *основна цел е социалното и професионалното интегриране на хора с увреждания или на хора в неравностойно положение.***

Участник, който е специализирано предприятие или кооперация на хора с увреждания, посочва в ЕЕДОП, номера под който е вписан в регистъра на специализираните предприятия и кооперации на хора с увреждания, поддържан от Агенцията за хората с увреждания, или информация относно регистрация в еквивалентен регистър на държава-членка на Европейския съюз.

***В настоящата процедура могат да участват лица, при условие, че най-малко 30 на сто от списъчния им състав е хора с увреждания или такива в неравностойно положение. Лицата следва да са регистрирани като специализирани предприятия или кооперации на хора с увреждания най-малко 3 години преди датата на откриване на настоящата процедура за възлагане на обществената поръчка по Обособена позиция № 1.(виж техническа спецификация).***

**V.** Възможност за представяне на варианти в офертите

Не се допускат варианти в офертите.

VІ. Място и срок за изпълнение на поръчката

VІ.1. Мястото за изпълнение на поръчката е: гр. Берковица, ул. „Митрополит Кирил“ № 13, ТП ДГС-Берковица.

VІ.2. Участникът трябва да осигури възможност за приемане на заявки всеки работен ден от 09.00 часа до 17,00 часа.

VІ.3. Канцеларските материали се доставят „до бюро“, т.е. доставят се до помещение, посочено от Възложителя.

VІ.4. Доставката по конкретната заявка трябва да се извършва в работното за ТП ДГС-Берковица време като се предава на определено от Възложителя отговорно лице.

VІ.5. **Срокът на изпълнение на поръчката е до седем календарни дни от получаване на заявката.**

Възложителят си запазва правото да възлага спешни поръчки, което обстоятелство изрично се посочва в заявката**. Срокът на доставка на спешни поръчки е 24 часа.**

VІІ. **Документация за участие** **и разяснения по нея:**

Възложителят предоставя безплатен и пълен достъп до документацията за участие на интернет адрес **www.szdp.bg.** раздел „Профил на купувача”.

Документацията може да се изтегли всеки ден от датата на публикуване на решението и обявлението за обществената поръчка в Регистъра на обществените поръчки до датата, посочена в обявлението като краен срок за получаване на офертите за участие.

VІІІ. **Критерий за оценка на офертите** и стойност на поръчката:

**Критерият за оценка на офертите е – „най-ниска предложена цена”.**

Прогнозната стойност на обществената поръчката е **10 500** лв. (десет хиляди и петстотин лева) без ДДС.

Стойностите по обособените позиции са разпределени, както следва:

по обособена позиция № 1 „Доставка на канцеларски материали за нуждите на ТП **ДГС-Берковица**“, включени в списъка по чл. 12, ал. 1, т. 1 от ЗОП- прогнозна стойност в размер на **2200,00 лв.**(две хиляди и двеста лева) без ДДС;

по обособена позиция № 2 „Доставка на канцеларски материали за нуждите на ТП **ДГС-Берковица**" - прогнозна стойност в размер на **8300,00 лв**. (осем хиляди и триста лева) без ДДС.

IХ .Изисквания към участниците в публичното състезание:

Участник по смисъла на § 2, т. 59 от ДР на ЗОП в настоящата обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява доставките - предмет на поръчката съгласно законодателството на държавата, в която то е установено. Участниците следва да отговарят на изискванията, предвидени в ЗОП, ППЗОП, Обявлението за обществена поръчка и настоящите Указания за участие.

Съгласно чл. 54, ал. 1 от ЗОП, Възложителят ще отстрани от участие в процедурата за възлагане на обществената поръчка участник, когато:

⦁ е осъден с влязла в сила присъда, освен ако е реабилитиран, за престъпление по чл. 108а, чл. 159а- 159г, чл. 172, чл. 192а, чл. 194-217, чл. 219-252, чл. 253-260, чл. 301 -307, чл. 321, 321а и чл. 352- 353е от Наказателния кодекс;

⦁ е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

⦁ е налице конфликт на интереси по смисъла на § 2, т. 21 от ДР на ЗОП, който не може да бъде отстранен;

Забележка: Съгласно чл. 54, ал. 2 от ЗОП, основанията по т. 1, т. 2 и т. 3 се отнасят за лицата, които представляват участника, членовете на управителните и надзорните му органи и за други лица, които имат правомощия да упражняват контрол при вземането на решения на тези органи. Лицата по чл. 54, ал. 2 от ЗОП са посочени в чл. 40, ал. 1 и ал. 2 от ППЗОП.

⦁ има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален и подзаконови актове, приложими към предмета на поръчката.

кодекс и лихвите по тях, към държавата или към общината по седалището на Възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

Забележка: Съгласно чл. 54, ал. 3 от ЗОП, Възложителят няма да приложи основанието за отстраняване по ал1,т.3 от същия член, когато се налага да се защитят особено важни държавни или обществени интереси, както и когато размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

⦁ е налице неравнопоставеност в случаите по чл. 44, ал. 5 от ЗОП;

⦁ е установено, че:

- е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

- не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

⦁ е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 - 305 от Кодекса на труда или аналогични задължения, установени с акт на компетентен орган съгласно законодателството на държавата, в която участникът е установен.

Основания за незадължително отстраняване по чл. 55 от ЗОП.

На основание чл. 55, ал. 1 във вр. с ал. 2 от ЗОП, Възложителят ще отстрани от участие в процедурата за възлагане на обществената поръчка участник, за когото е налице някое от следните обстоятелства:

1. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай, че участникът е чуждестранно лице - се намира в подобно положение, произтичащо от сходна процедура съгласно законодателството на държавата, в която е установен;

Забележка: Съгласно чл. 55, ал. 4 от ЗОП, Възложителят няма да приложи основанието за отстраняване по т. 1, ако участникът докаже, че не е преустановил дейността си и е в състояние да изпълни поръчката съгласно приложимите национални правила за продължаване на стопанската дейност в държавата, в която е установен.

2. лишен е от правото да упражнява определена професия или дейност съгласно законодателството на държавата, в която е извършено деянието;

3. сключил е споразумение с други лица с цел нарушаване на конкуренцията, когато нарушението е установено с акт на компетентен орган;

4. доказано е, че е виновен за неизпълнение на договор за обществена поръчка или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

5. опитал е да:

а) повлияе на вземането на решение от страна на Възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществена поръчка.

Забележка: Съгласно чл. 55, ал. 3 от ЗОП, основанията се отнасят за лицата, които представляват участника, членовете на управителните и надзорните му органи и за други лица, които имат правомощия да упражняват контрол при вземането на решения на тези органи. Лицата по чл. 55, ал. 3 от ЗОП са посочени в чл. 40, ал**.** 1 и ал. 2 от ППЗОП.

Мерки за доказване на надеждност по чл. 56 от ЗОП (когато е приложимо).

Участник, за когото са налице основания по чл. 54, ал**.** 1 от ЗОП и посочените от Възложителя обстоятелства по чл. 55, ал. 1 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

⦁ е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

⦁ е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

⦁ е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението. В случай, че предприетите от участника мерки са достатъчни, за да се гарантира неговата надеждност Възложителят не го отстранява от процедурата, като се посочват мотиви за приемане или отхвърляне на предприетите мерки и представените доказателства.

Когато за участник е налице някое от основанията по чл. 54, ал. 1 от ЗОП или посочените от Възложителя обстоятелства по чл. 55, ал. 1 от ЗОП и преди подаване на офертата той е предприел мерки за доказване на надеждност по чл. 56 от ЗОП, тези мерки се описват в ЕЕДОП. Като доказателства за надеждността на участника се представят документите, предвидени в чл. 45, ал. 2 от ППЗОП.

Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки, няма право да използва предвидените в чл. 56, ал. 1 от ЗОП възможности (мерки за доказване на надеждност) за времето, определено с присъдата или акта.

Други основания за отстраняване от участие:

Освен на основанията по чл. 54 и 55 от ЗОП възложителят отстранява от процедурат на основание чл. 107 от ЗОП, Възложителят ще отстрани от участие в процедурата за възлагане на обществената поръчка участник:

⦁ който не отговаря на поставените критерии за подбор или не изпълни друго условие, посочено в Обявлението за обществена поръчка или в настоящите Указания за участие;

⦁ който е представил оферта, която не отговаря на предварително обявените условия на поръчката;

⦁ който е представил оферта, която не отговаря на правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право.

⦁ който не е представил в срок обосновка по чл. 72, ал. 1 от ЗОП;

⦁ чиято оферта не е приета съгласно чл. 72, ал. 3-5 от ЗОП;

⦁ участници, които са „свързани лица" по смисъла на § 2, т. 45 от ДР на ЗОП.

Х..Критерии за подбор, за които Възложителят не поставя изискване

**Х.1.Изисквания за правоспособност за упражняване на професионална дейност: Възложителят не поставя изискване.**

**Х.2Изисквания за икономическо и финансово състояние:Възложителят не поставя изискване.**

ХІ.Критерии за подбор, които се отнасят до техническите и професионалните способности на участниците.

Участниците следва да разполагат с необходимата техническа и кадрова обезпеченост за извършване на доставката.

**Обстоятелствата по тази точка се доказват** чрез:

**- Списък-декларация, в която са описани местонахождението на обекта/обектите, с които разполага участника за извършване на основната си дейност, идентична или сходна с предмета на обществената поръчка, както и информация за служителите, които работят при участника.**

Предлаганите стоки следва да бъдат нови и неупотребявани, без скрити или явни дефекти, като участниците декларират, че при установяване на дефектна стока, същата ще бъде заменена най-късно в срок до 5/пет/ работни дни, считано от датата на постъпилата рекламация. ***За целите на настоящата процедура, рекламации се приемат в срок до 1/един/ месец от доставката на всяка една от стоките.***

ХІІ.Други изисквания към участниците.

## ХІІ.1Срок на валидност на офертите:

**Срокът на валидност на офертите е 90 (деветдесет) дни,** считано от датата, посочена за краен срок за получаване на оферти, съгласно Обявлението за обществена поръчка.

Участникът ще бъде отстранен от участие в процедурата за възлагане на настоящата обществена поръчка, ако представи оферта с по–кратък срок за валидност и откаже да го удължи, при поискване от Възложителя.

.

**Посочените изисквания се прилагат отделно за всяка от обособените позиции в настоящата обществена поръчка.**

Участниците могат да посочат в офертите си информация, която смятат за конфиденциална във връзка с наличието на търговска тайна. Съгласно чл. 102, ал. 2 от ЗОП, участниците не могат да се позовават на конфиденциалност по отношение на предложенията в офертите им, които подлежат на оценка.

Всеки участник в процедурата може да посочи в офертата си подизпълнители, ако възнамерява да ползва такива и дела от поръчката, който ще им възложи. При ползване на подизпълнители участникът следва да съобрази § 2, т. 34 от ДР на ЗОП, а именно, че „Подизпълнител" е лице, което е дало съгласие да изпълни определен дял от предмета на обществената поръчка.

Специализираните предприятия или кооперации на хора с увреждания могат да ползват подизпълнители при спазване на изискванията на чл.12, ал.6 от ЗОП, участникът следва да съобрази § 2, т. 34 от ДР на ЗОП, а именно, че „Подизпълнител" е лице, което е дало съгласие да изпълни определен дял от предмета на обществената поръчка.

Подизпълнителите трябва да отговарят на съответните критерии за подбор съобразно вида и дела на поръчката, който ще изпълняват.

В случай, че подизпълнител не отговаря на изискванията, посочени в чл.66 от ЗОП Възложителят изисква от участника неговата замяна.

Замяна или включване на подизпълнител по време на изпълнението на договора за обществена поръчка е допустимо по изключение при спазване на изискванията на чл. 66, ал. 11 и ал. 12 от ЗОП.

**Независимо от възможността за използване на подизпълнители, отговорността за изпълнение на договора за обществена поръчка е на Изпълнителя.**

ХІІ.2 Всеки участник в обществената поръчка може да се позове на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

Когато участникът се позовава на капацитета на трети лица, той трябва да докаже, че ще разполага с техните ресурси, като представи документи за поетите от третите лица задължения.

Третите лица трябва да отговарят на съответните критерии за подбор, за доказването на които участникът се позовава на техния капацитет.

За посочените в офертата трети лица не следва да са налице основания за отстраняване от процедурата.

В случай, че посоченото в офертата трето лице не отговаря на изискванията, Възложителят изисква от участника неговата замяна.

ХІІ.3 Когато участник в процедурата е обединение, което не е юридическо лице, същият следва да представи документ, от който да е видно правното основание за създаване на обединението, както и следната информация:

- правата и задълженията на участниците в обединението;

- разпределението на отговорността между членовете на обединението;

- дейностите, които ще изпълнява всеки член от обединението.

ХІІ.4 Клон на чуждестранно лице може да е самостоятелен участник в процедурата за възлагане на поръчката, ако може самостоятелно да подава оферта за участие съгласно законодателството на държавата, в която е установен. В случай, че ако за доказване на съответствие с изискванията за икономическо и финансово състояние, технически и професионални способности, клонът се позовава на ресурсите на търговеца, клонът представя доказателства, че при изпълнение на поръчката ще има на разположение тези ресурси.

ХІІІ. ИЗИСКВАНИЯ КЪМ ОФЕРТАТА. УСЛОВИЯ И РЕД ЗА ПОДАВАНЕ НА ОФЕРТИ

ХІІІ.1. Общи положения

**При изготвяне на офертата всеки участник следва да се придържа точно към обявените от Възложителя условия. Офертите в процедурата се изготвят на български език.**

Всеки участник в процедурата има право да представи само една оферта.

Посоченото изискване се отнася за всяка от обособените позиции.

Не се допуска представяне на варианти в офертите.

До изтичане на срока за подаване на оферти, всеки участник може да промени, да допълни или да оттегли офертата си.

При провеждане на процедурата за възлагане на настоящата обществена поръчка, първоначално се провежда предварителен подбор, след което се разглеждат офертите на участниците.

За участие в процедурата заинтересованите лица подават оферти, към които прилагат информация относно липсата на основания за отстраняване и съответствието с критериите за подбор. С критериите за подбор Възложителят определя минималните изисквания за допустимост.

Когато по отношение на критериите за подбор или изискванията към личното състояние на участниците се установи липса, непълнота и/или несъответствие на информацията, включително нередовност или фактическа грешка, на участниците се предоставя възможност да представят нова информация, да допълнят или да пояснят представената информация.

От участниците може да се изиска да предоставят разяснения или допълнителни доказателства за данни, посочени в офертата. Проверката и разясненията не могат да водят до промени в техническото и ценовото предложение на участниците.

При разглеждане на офертите, когато е необходимо, се допуска извършване на проверки на заявените от участниците данни, включително чрез изискване на информация от други органи и лица.

Редът за отстраняване на несъответствия и нередовности на офертите е определен в ППЗОП, като при неговото прилагане Възложителят ще спазва принципите на равнопоставеност и прозрачност.

ХІІІ.2. Съдържание на офертата

* Опис на представените документи - /**образец № 1/**
* Заявление за участие- **/образец № 2/**
* Единен европейски документ за обществени поръчки (ЕЕДОП) за участника */***образец №3**/ -/ за съответствие с изискванията на закона и условията на Възложителя, а когато е приложимо — ЕЕДОП се представя за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката./

Когато изискванията по чл. 54, ал. 1, т. 1, 2 и 7 и чл. 55, ал. 1, т. 5 от ЗОП се отнасят за повече от едно лице, всички лица подписват един и същ ЕЕДОП.

Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 и чл. 55, ал. 1, т. 5 от ЗОП се попълва в отделен ЕЕДОП за всяко лице или за някои от лицата.

Когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на Възложителя.

При поискване от страна на Възложителя, участниците са длъжни да представят необходимата информация относно правно-организационната форма, под която осъществяват дейността си, както и списък на всички задължени лица по смисъла на чл. 54, ал. 2 и чл. 55, ал. 3 от ЗОП, независимо от наименованието на органите, в които участват, или длъжностите, които заемат.

**Ѵ Списък-декларация,** в която са описани местонахождението на обекта/обектите, с които разполага участника за извършване на основната си дейност, идентична или сходна с предмета на обществената поръчка, както и информация за служителите, които работят при участника.

* Декларация по чл.61 ал2 от Закона за мерките срещу изпирането на пари-**образец №4/**
* Декларация за съгласие с клаузите на приложения проект на договора/-**образец № 5/**
* Декларация за срока на валидност на офертата- /**образец №6/**
* Декларация по чл.12, ал.5 и 6 от ЗОП-/**обазец №7**/
* Предложение за изпълнение на поръчката в съответствие с Техническите спецификации и изискванията на Възложителя – **/образец №8/**

- Техническо предложение с неразделна част таблица за съответствие

- таблица на съответствие за изпълнение на обществена поръчка по обособена позиция № 1 **„Доставка на канцеларски материали за срок от 36 месеца за нуждите на ТП ДГС-Берковица“, включени в списъка по чл. 12, ал. 1, т. 1 от ЗОП /приложение 8.1/**

- таблица на съответствиетоза изпълнение на обществена поръчка по обособена позиция № 2 **„Доставка на канцеларски материали за срок от 36 месеца за нуждите на ТП ДГС-Берковица“/приложение 8.2/**

- документ за упълномощаване, когато лицето, което подава офертата, не е законният представител на участника

Участниците попълват за всеки артикул от спецификацията на Възложителя, своето предложение и характеристики. **Посочените технически характеристики са минимални и задължителни за всеки артикул**. Участниците могат да предлагат артикули, които да са с по-добри характеристики, чието качество и цена са сходни и равнозначни на посочената марка за съответния артикул.

В Предложение за изпълнение на поръчката, всеки участник посочва марки, производители, технически характеристики за предлаганите артикули.

**Забележка: В случай, че участник представи предложение, в което липсва описание и/или технически характеристики за някой от артикулите, или липсва артикул, или са посочени занижени характеристики от посочените минимални и задължителни от Възложителя, участника няма да се допусне до оценяване и класиране и ще се отстрани от процедурата.**

- документ за упълномощаване, когато лицето, което подава офертата, не е законният представител на участника

* Ценово предложение — **/образец№ 9**/
* Неразделна част от настоящото ценово предложение са:
* Таблица – /**приложение № 9.1/** с попълнени цени по отоншение на обособена **позиция № 1** **„Доставки на канцеларски материали за срок от 36 месеца за нуждите на ТП ДГС-Берковица“**, включени в списъка по чл. 12, ал. 1, т. 1 от ЗОП
* Таблица – /**приложение № 9.2/** с попълнени цени по отоншение на обособена **позиция № 2** **„Доставки на канцеларски материали за срок от 36 месеца за нуждите на ТП ДГС-Берковица“**

**Ценовото предложение се поставя в отделен запечатан непрозрачен плик с надпис** „Предлагани ценови параметри по обособена позиция № …….".

Ценовото предложение следва да съответства напълно на Предложението за изпълнение на поръчката. В противен случай, участникът се отстранява.

Ценовото предложение следва да съдържа предлаганите единични цени от участника за изпълнение на съответната обособена позиция, посочени без ДДС. Ценовото предложение включва и общата цена за обособената позиция, като сбор от предложените единични цени за отделните артикули.

На оценка подлежи общата цена на обособената позиция без ДДС!!!!!!!!!!!!!!!!!!!!!!!!!!!!

**При възникване на необходимост по време на действие на договора, след писмено уведомяване от страна на Възложителя, могат да се заявяват и други видове канцеларски материали и консумативи. В тази връзка, в Ценовото предложение на поръчката участникът следва да посочи процент търговска отстъпка от цените по актуален годишен каталог или действащите в магазинната мрежа на изпълнителя актуални цени, за артикули, които не са включени в спецификацията на Възложителя при обявяване на настоящата поръчка. Процентът търговска отстъпка се посочва за отделната продуктова група и остава непроменен за целия срок на договора.**

Участникът е единствено отговорен за евентуално допуснати грешки и пропуски в изчисленията на предложените от него цени.

При несъответствие между цифровата и изписаната с думи цена, ще се вземе предвид стойността, изписана с думи.

Предлаганата цена за доставката на всеки артикул е крайна, като в нея се включват всички разходи за изпълнението на място.

Предложените единични цени на материалите са окончателни и не подлежат на промяна през целия срок на договора. Всички цени следва да са в левове, с точност до два знака след десетичната запетая. Не се допускат варианти и повече от едно предложение за дадена позиция.

За определяне на изпълнител комисията ще оценява общата цена без ДДС за обособената позиция. Тя се формира като сбор от предложените единични цени без ДДС на всички материали/артикули в обособената позиция.

Извън плика с надпис „Предлагани ценови параметри по обособена позиция № ……." не трябва да е посочена никаква информация относно цената.

Участници, които по какъвто и да е начин са включили някъде в офертата си извън плика с надпис „Предлагани ценови параметри по обособена позиция № ……." елементи, свързани с предлаганата цена (или части от нея), ще бъдат отстранени от участие в процедурата.

Запечатаната непрозрачна опаковка с документите, свързани с участието в процедурата следва да съдържа:

**Документи /образец 1-образец 8/**

**Отделен непрозрачен запечатан плик с надпис „Предлагани ценови параметри” / образец 9 /, съдържащ Ценовото предложение**

Запечатаната непрозрачна опаковка с документите се надписва по следния начин

**Наименование на участника**

**Адрес за кореспонденция**

**Телефон**

**Факс**

**Електронен адрес**

**ОФЕРТА**

**за участие в процедура - публично състезание с предмет:**

“Доставка на канцеларски материали за срок от 36 месеца за нуждите на ТП ДГС-Берковица”

**Получател:**

ТП ДГС-Берковица

**Не се приемат оферти, които са представени след изтичане на крайния срок за получаване на оферти, посочен в обявлението за обществена поръчка или са в незапечатана опаковка или в опаковка с нарушена цялост.**

ХІІІ.3 **Място и срок за подаване на оферти**

Документите, свързани с участието в процедурата, се представят от участника , или от упълномощен от него представител – лично или чрез пощенска или друга куриерска услуга с препоръчана пратка с обратна разписка **на адреса на ТП ДГС Берковица - гр. Берковица, п.к. 3500, ул. „Митрополит Кирил” № 13, ет. 2.**

**Оферти се приемат** **до 16:00 ч. на 13.06.2018 г.**

До изтичане на срока за подаване офертите, всеки участник може да промени, допълни или да оттегли офертата си.

Оттеглянето на офертата прекратява по-нататъшното участие на участника в процедурата.

Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст **„Допълнение/ Промяна на оферта (с входящ номер)”** **- За участие в открита процедура по ЗОП с предмет:** **……..**

**Офертите ще бъдат отворени и разгледани на 14.06.2018 г., в 10:30 ч.**

**ХІV. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ**

1. Участниците следва да съблюдават сроковете и условията за подаване на оферти, посочени в Обявлението за обществена поръчка и настоящите Указания за участие.

2. След изтичане на срока за получаване на оферти, Възложителят назначава Комисия, която да извърши подбор на участниците, разглеждане и оценка на постъпилите оферти. Комисията се състои от нечетен брой членове. По отношение на нейните членове се прилагат изискванията на чл. 103, ал. 2 от ЗОП във връзка с чл. 51, ал. 8 - 13 от ППЗОП.

3. Комисията започва работа след получаване на постъпилите оферти за участие в процедурата и протокола за получените офертите съгласно чл. 48, ал. 6 от ППЗОП, който се предава на председателя на Комисията.

4. Действията на Комисията се протоколират, като резултатите от работата й се отразяват в доклад. Решенията на Комисията се вземат с мнозинство от членовете й (обикновено мнозинство). Когато член на Комисията е против взетото решение, този член подписва протокола с особено мнение и писмено излага мотивите си.

5. Комисията и всеки от членовете й са независими при изразяване на становища и вземане на решения, като в действията си се ръководят единствено от закона. Всеки член на Комисията е длъжен незабавно да докладва на Възложителя случаите, при които е поставен под натиск да вземе нерегламентирано решение в полза на определен участник.

6. Правилата за работата на Комисията, нейните правомощия и провеждане на заседания по извършване на подбор на участниците, разглеждане, оценка и класиране на постъпилите оферти са уредени в чл. 104 от ЗОП във връзка с чл. 54 - чл. 61 от ППЗОП. Посочените нормативни изисквания ще се прилагат в настоящата обществена поръчка при спазване на принципите на равнопоставеност и прозрачност.

7. Назначената от Възложителя Комисия съставя доклад и протоколи за извършване на подбора на участниците, разглеждането, оценката и класирането на офертите, които се представят на Възложителя за утвърждаване. Приемането на работата на Комисията се извършва по реда и при условията на чл. 106 от ЗОП.

8. В 10 - дневен срок от утвърждаване на протокола по т. 7, Възложителят издава Решение за определяне на изпълнител или за прекратяване на процедурата. Решенията на Възложителя по предходното изречение се изпращат в един и същи ден на участниците в процедурата и се публикуват в „профила на купувача".

9. Относно сключването, изменението и прекратяването на договора за възлагане на обществената поръчка се прилагат правилата на разпоредбите на чл. 112 - чл. 120 от ЗОП във връзка с чл. 68 - чл. 76 от ППЗОП.

10. С избраният за изпълнител, ще бъде сключен договор за изпълнение на поръчката. Договорът ще бъде изготвен съгласно приложения образец.

Преди подписването на договора, изпълнителят следва да представи:

а/ Свидетелства за съдимост на лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

б/ Удостоверение от Изпълнителна агенция „Главна инспекция по труда“, че спрямо участникът не е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 – 305 от КТ.

в/ Удостоверение от Агенцията по вписванията, че участника не е в открито производство по несъстоятелност, не е обявен в несъстоятелност и не е в процедура по ликвидация;

*Документите се представят и за подизпълнителите и третите лица, ако има такива.*

г/ Гаранция за изпълнение на договора.

ХV. ГАРАНЦИЯ ЗА ИЗПЪЛНЕНИЕ

1. Гаранцията за изпълнение на договора е в размер на 5 (пет) % от стойността с ДДС на обособената позиция, за която се сключва договор.

Когато поръчката се възлага на специализирани предприятия или кооперации на хора с увреждания, гаранцията за изпълнение на договора е в размер на 2 (два) % от стойността с ДДС на обособената позиция, за която се сключва договор.

2. Гаранцията за изпълнение може да се представи под формата на парична сума, под формата на банкова гаранция или застраховка, която обезпечава изпълнението чрез покритие, което обезпечава отговорността на Изпълнителя. Участникът сам избира формата на гаранцията за изпълнение. Гаранцията под формата на парична сума или банкова гаранция може да се предостави от името на Изпълнителя за сметка на трето лице - гарант.

3. Участникът, определен за Изпълнител на обществената поръчка, представя банковата гаранция или платежния документ за внесената по банков път гаранция за или застрахователната полица изпълнение на договора при неговото сключване.

4. При представяне на гаранцията изрично се посочва договора за обществена поръчка.

5. При представяне на гаранцията във вид на платежното нареждане - паричната сума се внася по следната сметка на Възложителя:

**IBAN BG02CECB979010E7678700, BIC CECBBGSF, при „ЦКБ” АД –клон Монтана**, **гр.Берковица**

Когато участникът избере гаранцията за изпълнение да бъде банкова гаранция, тогава в нея трябва да бъде изрично записано, че е:

*безусловна и неотменима в полза на ТП* ДГС-Берковица*;*

- със срок на валидност най-малко 30 дни след срока на изпълнение на договора;

При представяне на гаранция, в платежното нареждане или в банковата гаранция, изрично се посочва договора, за който се представя гаранцията.

Задържане и освобождаване на гаранцията:

Условията за задържане и освобождаване на гаранцията за изпълнение са указани в Договора за изпълнение на обществената поръчка между Възложителя и Изпълнителя.

ХVІ. РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ

1. До 5 дни преди изтичане срока за подаване на документацията всеки участник може да поиска писмено от Възложителя разяснения по документацията за участие на адреса посочен в обявлението.

2. Възложителят се задължава да отговори на полученото искане за разяснение в 3 (три) дневен срок от постъпване на въпросите на страницата на „ профил на купувача”

## За обявяването на резултатите от работата на комисията, основанията за прекратяване на процедурата, процедурата за обжалване, сключването на договор, комуникацията между възложителя и участниците и за всички други неуредени въпроси се прилагат разпоредбите на ЗОП и ППЗОП.

В случай на идентифициране на несъответствия между Документация, Обявление и Решение за откриване на обществена поръчка и приложени образци, да се прилага с приоритет както следва: Обявление, Решение, Документация (Указания за подготовка на офертите, Техническа спецификация, Проект на договор, Образци ).